
	Συναυλία

: COMING OUT!

στο Σπίτι της Κύπρου

Τη Δευτέρα 12 Ιουνίου 2017 πραγματοποιήθηκε στο Σπίτι της Κύπρου, η συναυλία «8tetto: Coming Out» με το acapella φωνητικό σύνολο 8tetto (οκτέτο).
Τα μέλη του φωνητικού συνόλου 8tetto παρουσίασε και καλωσόρισε στο Σπίτι της Κύπρου η Μορφωτικός Σύμβουλος κ. Μαρία Παναγίδου.
Το acapella φωνητικό σύνολο 8tetto πραγματοποίησε μια μοναδική συναυλία με τραγούδια από διαφορετικές εποχές και στυλ που αναμίχθηκαν μοναδικά κι ερμηνεύτηκαν ζωντανά από τους οκτώ ερμηνευτές, χωρίς συνοδεία μουσικών οργάνων.

Οι ταλαντούχοι ερμηνευτές  Πένυ Δεληγιάννη, soprano, Άννυ Φασσέα, soprano, Αντωνία Τζίτζικα, alto, Σοφία Μάλαμα, alto, Νίκος Ζιάζιαρης, tenor, Στρατής Στήλ, tenor, Ηλίας Καπάνταης, bass και Δημήτρης Αλεξούδης, bass παρέσυραν το κοινό σε ένα μουσικό ταξίδι στο οποίο πάντρεψαν την ελληνική παραδοσιακή μουσική με το “Over the rainbow” του Harold Arlen και τη “Λίμνη των κύκνων” του Tchaikovsky με το “Skyfall” της Adele και το “Because” των Beatles και πολλά άλλα.

Μουσική προετοιμασία, Αλέξανδρος Φαρής και σκηνοθετική επιμέλεια, Οδυσσέας Ιωάννου Κωνσταντίνου.
-------------------------

Το "8tetto" (οκτέτο) είναι ένα acapella φωνητικό σύνολο που αποτελείται από οχτώ ερμηνευτές. Το ρεπερτόριό του εκτείνεται από την κλασική ως τη σύγχρονη ελληνική και διεθνή μουσική.  Πρωτοεμφανίστηκε στα μουσικά δρώμενα της Αθήνας το Δεκέμβριο του 2012 στη μουσική σκηνή "Backstage" του θεάτρου "Badminton" κι έκτοτε έχει εμφανιστεί σε πολλά φεστιβάλ, συναυλίες και happenings (όπως το ''ΤΕDxAthens 2017'', το "Φεστιβάλ Αθηνών κι Επιδαύρου 2016", τα Διεθνή βραβεία World Τravel Αwards 2014, το Πανευρωπαϊκό συνέδριο Aespg 2016, την κίνηση "Santorini, the One" κ.α.). ​Παράλληλα με τις υπόλοιπες δραστηριότητές του, το "8tetto", από τον Μάρτιο του 2014 παρουσιάζει την παράσταση "Τι τρέχει με την όπερα", μια πρωτότυπη μουσικοθεατρική παράσταση που απευθύνεται σε παιδιά σχολικής και προσχολικής ηλικίας και τα φέρνει σε επαφή, με διασκεδαστικό τρόπο, με τον μαγικό κόσμο της όπερας.

